Likovna ustvarjalnica (3+) / Kako se nariše zvok, ko kladivo udari ob zid
2023-08-12 11:00 (Europe/Paris) | Maribor center / Lutkovno gledališče Maribor (Vojašniški trg 2A, Maribor)
Po ogledu predstave v okviru Poletnega lutkovnega pristana v Lutkovnem gledališču Maribor vabimo otroke še na likovno ustvarjalnico.
vodi: Brigita Strnad, muzejska svetovalka UGM
Po ogledu predstave v okviru Poletnega lutkovnega pristana v Lutkovnem gledališču Maribor vabimo otroke še na likovno ustvarjalnico. Doživetja, ki se nam bodo porajala na lutkovni predstavi, bomo poustvarili v obliki stripa. Namesto na odru bodo liki zaživeli v kadrih in pasicah, vanje pa bomo risali tudi znake za vsemogoče zvoke, ki smo jih slišali na predstavi.
Udeležba brezplačna.

Povezava do originalnega članka

Live music v Vetrinjcu: Alex & Damijan
2023-08-12 20:00 | Vetrinjc – BarCoda
Prvi vikend po počitnicah se spodobi, da odprti oder zapolnijo Codovci. Živo glasbo bosta na naše dvorišče pripeljala učenca KUD Coda, Alex in Damijan. Alex, že skoraj inventar in multinštrumentalist in Damijan, sr(e)čni pevec, zaljubljen v oder in glasbo. Oba povezuje muzika in Coda. Boljšega tandema za BarCoda ni, manjkate le še vi. Nedavno odkrito glasbeno zavezništvo boste lahko spoznali v rock, pop in country stilih.

Vstop je prost, pripravite drobiž za muzičarja, ki nastopata brezplačno!

Za nas in vas

Ko zapojejo klopotci
2023-08-13 11:00 - 20:00 | Vinske ceste / Fontana vin – Vodole (Vodole 2, Malečnik)
Prihaja nov vikend in z njim nov dogodek na najbolj vinski terasi na štajerskem.
Prihaja nov vikend in z njim nov dogodek na najbolj vinski terasi na štajerskem. Na terasi Fontane vin – Vodole. KO ZAPOJEJO KLOPOTCI.
Dogodek smo zaradi dežja prestavili na datum: V nedeljo 13. avgusta, od 11.00 do 20.00.
V nedeljo bodo na dogodku Ko zapojejo klopotci malečniški brači s konjsko vprego slavnostno pripeljali in postavili klopotec na terasi Fontane vin. Ob postavitvi klopotca bo za odlično vzdušje poskrbljeno z živo glasbo, pripravljali bomo narezke ter pečenega odojka … Edinstvena degustacija na Fontani vin s čipiranim kozarcem, ponuja degustacijo šestih vin med osmimi, ki jih ponujajo lokalni ponudniki. Fontana ponuja tudi dva domača ekološka sokova.
V nedeljo bo na Posestvu SONČNI RAJ od 11.00 do 20.00 obratoval najdaljši dvosmerni zipline v Sloveniji, Zipline Čebelji let.

Povezava do originalnega članka

Razstava slik in kipov Most skozi znano, avtor Matic Kos
2023-08-15 08:00 - 2023-09-09 17:00 | Galerija DLUM 10 Židovska ulica Maribor, Upravna enota Maribor, 2000 Slovenia
Vabljeni na otvoritev razstave
Matica Kosa, v torek 15. 8. ob 19. uri,
v Galerijo DLUM, Židovska ul. 10, Maribor.
Kuratorka: Sara Nuša Golob Grabner
Razstava bo odprta od 15. 8. do 9. 9. 2023,
od torka do petka, od 10. do 15. ure, v soboto od 10. do 13. ure.

Maša v Sv. Bolfenku
2023-08-15 11:00 | Pohorje / Cerkev sv. Bolfenka na Pohorju
Vabljeni 15. 8. 2023 ob 11. uri ob prazniku Marijinega vnebovzetja vljudno na sveto mašo, ki bo potekala v cerkvi Sv. Bolfenka na Pohorju .
Preživite praznik na svežem pohorskem zraku , v objemu narave in v družbi lokalnih rokodelk ter rokodelcev, ki bodo na stojnicah razstavljali svoje izdelke.
Gondola NE deluje.

Povezava do originalnega članka

[konS] Ustvarjalne pustolovščine na Doživljajskem igrišču
2023-08-16 16:00 - 2023-08-31 16:00 | Doživljajsko igrišče
Delavničarski laboratorij, ki je v Kulturnem inkubatorju zaživel pod okriljem platforme za sodobno raziskovalno umetnost in v sklopu katerega je potekala serija delavnic pod imenom Intermedijske pustolovščine, se v zadnjih tednih avgusta s Koroške ceste začasno seli na Doživljajsko igrišče v Malem betnavskem gozdu.

Otroke* vabimo na niz ustvarjalnih pustolovščin, kjer bomo raziskovali svet intermedijske umetnosti, ki obsega najrazličnejša področja: od elektrotehnike do 3D printa, “šraufanja”, mešanja različnih snovi, ustvarjanja elektrike in podobnih vragolij … Začnemo v sredo, 16. avgusta ob 16. uri.
termini delavnic na doživljajskem igrišču

Teden 1: sreda, 16. avgust // četrtek, 17. avgust // petek, 18. avgust
Teden 2: torek, 22. avgust // sreda, 23. avgust // četrtek, 24. avgust // petek, 25. avgust
Teden 3: torek, 29. avgust // sreda, 30. avgust // četrtek, 31. avgust

Otroci se bodo v teh datumih (torej vsak dan, ko je igrišče odprto) od 16.00 do 17.30 učili veščin, kot so 3d modeliranje, izdelava zvočil, vetrtnih elektrarn in izdelava solnega pilinga.
Udeležba na delavnicah je brezplačna, predhodne prijave niso potrebne.
*Priporočena starost udeležencev delavnic je 8+.

Projekt konS – Platforma za sodobno raziskovalno umetnosti je bil izbran na javnem razpisu za izbor operacij “Mreža centrov raziskovalnih umetnosti in kulture”.Naložbo sofinancirata Republika Slovenija in Evropska unija iz Evropskega sklada za regionalni razvoj.

Povezava do originalnega članka

Intermedijske pustolovščine ≡ Doživljajsko igrišče
2023-08-16 16:00 - 2023-08-31 17:30 | delavnice na Doživljajskem igrišču (Ljubljanska ulica 100, Maribor)
Delavničarski laboratorij, ki je v Kulturnem inkubatorju zaživel pod okriljem konS ≡ Platforme za sodobno raziskovalno umetnost in v sklopu katerega je potekala serija delavnic pod imenom Intermedijske pustolovščine, se v zadnjih tednih avgusta s Koroške ceste začasno seli na Doživljajsko igrišče v Malem betnavskem gozdu.
Otroke (8+) vabimo na niz ustvarjalnih pustolovščin raziskovanja sveta intermedijske umetnosti, ki obsega najrazličnejša področja: od elektrotehnike do 3D printa, “šraufanja”, mešanja različnih snovi, ustvarjanja elektrike in podobnih vragolij …
Udeležba na delavnicah je brezplačna, predhodne prijave niso potrebne.
URNIK DELAVNIC NA DOŽIVLJAJSKEM IGRIŠČU
Teden 1: sreda, 16. avgust // četrtek, 17. avgust // petek, 18. avgust
Teden 2: torek, 22. avgust // sreda, 23. avgust // četrtek, 24. avgust // petek, 25. avgust
Teden 3: torek, 29. avgust // sreda, 30. avgust // četrtek, 31. avgust
Otroci se bodo v teh datumih (torej vsak dan, ko je igrišče odprto) od 16.00 do 17.30 učili veščin, kot so 3D modeliranje, izdelava zvočil, vetrtnih elektrarn in izdelava solnega pilinga.
___
Projekt konS ≡ Platforma za sodobno raziskovalno umetnosti je bil izbran na javnem razpisu za izbor operacij “Mreža centrov raziskovalnih umetnosti in kulture”.Naložbo sofinancirata Republika Slovenija in Evropska unija iz Evropskega sklada za regionalni razvoj.

Povezava do originalnega članka

SobaZaGosteMaribor: Charbel A. Dargham, Tony Keyrouz, Joy Sfeir »Razdejanih obratov, pokončna soba«
2023-08-17 19:00 | OBRAT
17. 8. 2023 ob 19.00, OBRAT
Charbel A. Dargham, Tony Keyrouz, Joy Sfeir »Razdejanih obratov, pokončna soba«
V četrtek, 17. 8. 2023, ob 19.00 vabimo v OBRAT – prostor umetnosti in participacije na otvoritev skupinske razstave »Razdejanih obratov, pokončna soba« rezidenčnih umetnikov programa SobaZaGosteMaribor Charbela A. Darghama, Tonyja Keyrouza in Joy Sfeir.

Razstavna postavitev kot celota izhaja iz razmisleka o specifikah OBRAT – prostora umetnosti in participacije, hkrati pa se posamezna dela dotikajo določenih aspektov doživljanja prostora: Charbel A. Dargham izhaja iz poskusa umetniške reprezentacije možganske kognicije prostora, medtem ko se Joy Sfeir in Tony Keyrouz osredotočata predvsem na relacijo prostora, materialnosti, spomina in telesa.

Dela so nastala pod mentorstvom Mihe Vipotnika, razstavo kurirata Kaja Kraner in Lucija Smodiš.

Razstava je del dvodelnega projekta izmenjave med libanonskimi in slovenskimi umetniki mlajše generacije z delovnim naslovom »Hiša: med otokom in arhivom«. Gre za nadaljevanje sodelovanja Pekarne Magdalenske mreže, Univerze USEK v Libanonu ter profesorja in umetnika Mihe Vipotnika, ki kontinuirano poteka od leta 2017.

Prvi del projekta je zastavljen kot rezidenca libanonskih umetnikov v Mariboru, katere rezultat bo razstava v OBRAT, drugi del pa se bo odvil med oktobrom in novembrom letos kot enomesečna rezidenca slovenskim umetnikov v Libanonu. Oba dela projekta bo sklenila končna skupinska razstava v Mariboru in Libanonu nastalih umetniških del, ki bo umeščena v kulturnem centru Zico House – leta 1935 zgrajeni družinski vili v Bejrutu, ki se je v 90. letih spremenila v kulturni center. Ker gre za specifično razstavišče, smo projekt zasnovali na podlagi izhodiščnega razmisleka o prostoru, specifično intimnem prostoru, razmerju med intimnim in javnim prostorom, predvsem pa tudi o doživljanju prostora. Umetniki so pri tem kot izhodišče vzeli knjigo Poetika prostora (1958) filozofa Gastona Bachelarda, ki se jo načeloma umešča na področje teorije arhitekture, četudi avtor na podlagi primerov (zlasti literarne) umetnosti, vezane na doživljanje prostora, razpre širše

19.00 otoritev razstave in voden ogled / K18WD-30, razstavišče Vetrinjski

Charbel A. Dargham (2002)

je bil rojen v Bwouaru v Libanonu. Študiral je filmske študije na USEK Kaslik v Libanonu, nato pa se preusmeril v študij matematike. Zaključek svoje umetniške poti namerava obeležiti s projektom, ki na kreativen način združuje oba, skozi zgodovino tesno prepletena polja.

Tony Keyrouz (1998)

je glasbenik, snemalen in filmski ustvarjalec, rojen v Bsharriju v Libanonu. Diplomiral je na oddelku za Film in televizijo na USEK Kaslik v Libanonu, trenutno pa zaključuje magistrski študij kinematografije na Libanonski univerzi – Fakulteti uporabnih umetnosti v Libanonu.

Joy Sfeir (1995)

je multidisciplinarna umetnica, rojena v Libanonu, ki trenutno živi med Bejrutom in Brusljem. Njena umetniška praksa črpa iz poetičnega bistva prostora, ki izhaja iz njenih lastnih izkušenj z naravo, družbo, čutnim gibanjem telesa in neoprijemljivimi odtisi spomina. Leta 2018 je diplomirala na magistrskem programu Notranja arhitektura na USEK v Libanonu, kasneje pa je nadaljevala študijski program Oblikovanje za družbene inovacije v Belgiji, kjer se je poglobila v področje intervencij v javni in družbeni prostor.

Povezava do originalnega članka

MKC Maribor na Mariborskem otoku
2023-08-18 14:00 - 16:00 | Kopališče Mariborski otok
OBVESTILO: Zaradi slabega vremena in zaprtja kopališča delavnice, ki bi morale biti v ponedeljek, 7. avgusta, in torek, 8. avgusta, ODPADEJO. Delavnico izdelave mandal bomo, v kolikor bodo vremenske razmere to dopuščale, izvedli v petek, 18. avgusta, med 14. in 16. uro na kopališču Mariborski otok.
V Mladinskem kulturnem centru Maribor (MKC Maribor) se pridružujemo živahnemu dogajanju na prenovljenem letnem kopališču Mariborski otok.
Za obiskovalce kopališča bomo pripravili dve delavnici, ki bosta potekali 7. in 8. avgusta, in sicer:

Ponedeljek, 7. avgust @ 14:00 – 16:00: Vodena izdelava akvarelov
Torek, 8. avgust @ 14:00 – 16:00 Vodena izdelava mandal.

Več informacij o kopališču Mariborski otok z odpiralnim časom in cenikom je na voljo tukaj.

izdelava akvarelov

Ponedeljek, 7. avgust 2023
14:00 – 16:00

izdelava mandal

Povezava do originalnega članka

Dalmatinski večer
2023-08-18 18:00 - 22:00 | Vinske ceste / Fontana vin – Vodole (Vodole 2, Malečnik)
Na Fontano vin prihajajo utripi dalmacije.
Na Fontano vin prihajajo utripi dalmacije
Kdaj? V petek 18. avgusta od 18.00 naprej!
Nastop Tadeja Lončariča z dalmatinskimi ritmi ter morski pridih prigrizkov bodo na Fontani vin pričarali prečudovit večer pod zvezdnatim nebom.
Vabljeni!

Povezava do originalnega članka

Koncert Sex Dolls
2023-08-18 20:00 | Maribor center / Vetrinjc – BarCoda (Vetrinjska ulica 30, Maribor)
Sex Dolls so energičen trio, katerega člani prihajajo iz Slovenj Gradca, Mežice in Podgorja.

Sex Dolls so energičen trio, katerega člani prihajajo iz Slovenj Gradca, Mežice in Podgorja. Mladi Korošci, ki utirajo svojo pot na slovenski glasbeni sceni, so začeli svoj zgodbo pisati v juliju leta 2022, svojo končno podobo pa je glasbena skupina dobila konec jeseni istega leta. Od takrat skupina vadi v prostorih Kulturnega doma v Podgorju, kjer preigravajo mešanico punk, rock, funk, blues in alternativne glasbe. Predvsem si želijo izvajati avtorsko glasbo, na kateri tudi pridno delajo, a kljub vsemu radi zaigrajo kakšen cover glasbenih skupin in glasbenikov, ki so jim v navdih. V letošnjem letu obljubljajo novo avtorsko gradivo, ki ga bodo predstavili prek medijskih platform in pa seveda tudi v živo.
Vstop je prost!

Povezava do originalnega članka

Opern Air Barbershop - brivnica na prostem
2023-08-19 15:00 - 17:00 | Vetrinjc – BarCoda
Naj vas sveže postrižejo pod milim nebom! Pridružite se nam na dogodku brivnice La Casa de los Barberos na prostem, ki bo potekal v živahnem Vetrinjcu. To je mešanica sloga in sonca, kjer se vaši lasje srečajo s hladnim vetrom. Naj škarje strižejo in vibracije tečejo, saj vam prinašamo najbolj kul brivsko izkušnjo v mestu. Ne zamudite brivskih mojstrovin, dobrih melodij in odlične družbe. Se vidimo tam!

p.s.: Fantje vas bodo porihtali brezplačno, čas do vročega stola pa si boste lahko krajšali z igranjem video iger.

How cool is that!?

Večer družabnih iger in animejev #11
2023-08-19 16:00 - 23:55 | Kulturni inkubator
Društvo Animoku vas v sodelovanju z MKC Maribor vabi na že 11. letošnji Večer animejev in družabnih iger, ki se bo odvijal v soboto, 19. avgusta od 16. ure dalje, kot običajno v Kulturnem inkubatorju na Koroški cesti 18 v Mariboru.
Na tokratnem dogodku si bomo v sklopu Animoku Kino Kluba, v katerega se lahko včlanite na družbenem omrežju Facebook, ponovno ogledali eno animejsko projekcijo, za navdušence nad igro s kartami Yu-Gi-Oh! bo ponovno potekal turnir, na katerega se je potrebno predhodno prijaviti (več informacij glede prijave še sledi), vsekakor pa bo poskrbljeno tudi za ljubitelje namiznih iger, saj bomo pobliže predstavili namiznico Port Royal. Vsekakor pa bodo na voljo številne druge namizne igre.
PROGRAM
16:00-16:30 Druženje in pogovori
16:30-18:15 Animoku Kino Klub projekcija
16:30-20:30 Yu-Gi-Oh! turnir
18:30-20:30 Predstavitev in igranje igre Port Royal
18:30-00:00 Prosto igranje namiznih iger
Vstop je kot vedno prost, obiskovalci mlajši od 13. leta pa morajo biti v spremstvu staršev ali odgovornega skrbnika.
Vabljeni.

Povezava do originalnega članka

Sprejeti ranljivost
2023-08-19 19:30 | Maribor center / Dvorana Union (Prešernova ulica 3, Maribor)
Festival Maribor 2023
No Borders Orchestra
Dirigent: Premil Petrović
Johann Sebastian Bach: Koral (»O glava v krvi, ranah«) iz Matejevega pasijona, BWV 244
Davor Branimir Vincze: Rana je mesto, kjer luč vstopi vate
Isidora Zebeljan: Selište (Zapuščena vas)
Steve Reich: Vlaki – Evropa med vojno
Arvo Pärt: Cantus in memoriam Benjamin Britten
Franz Schubert: Adagio iz Godalnega kvinteta v C-duru, D 956
Gustav Mahler: Adagietto iz Simfonije št. 5
Edward Elgar: Nimrod iz Variacij Enigma, op. 36
V časih, ko se kar naprej soočamo z bivanjskimi skrbmi – po pandemiji so nas pričakali nadaljnji izzivi, od vojne v naši relativni bližini do ekonomskih in ekoloških zagat – in se zdi, da kar ne moremo svobodno zadihati, nam grozi še povsem notranja nevarnost, da namreč sami otrdimo in postanemo zagrenjeni. To problematiko naslavlja novi program skupine izjemnih glasbenikov zahodnega Balkana, No Borders Orchestra, ki zasleduje svojo utopijo in z lastnim zgledom dokazuje, da se da s pomočjo glasbe povzdigniti nad nesoglasja in konflikte in se povezati v skupnem prizadevanju za dobro vseh.

Nakup vstopnic
Povezava do originalnega članka

KORNER x DRILL Vol. 6
2023-08-19 21:00 - 23:00 | Mc pekarna
Korner ekipa se vrača, tokrat nas bo v MC Pekarni obiskal trenutno eden izmed najbolj znanih slovenskih artistov, Drill!
Na odru se mu bodo pridružili Aima Vittori, Axel, Out-lot ter gosti presenečenja!
Za odlicno Hip-hop vzdusje pred nastopom, bodo za vas poskrbeli mladi mariborski Young Blood artisti Lil Lex & Pa3k, Tucha, Visar ter ARCM! Prav tako bo za vas poskrbel Korner resident Dj Nate’s!
Drill je slovenski raper, ki je lani Maja izdal svoj peti solo album z naslovom “Rojeni da blestimo”.
Prihajajoči album je do sedaj naznanil z devetimi videospoti za pesmi DIY, Rojeni da blestimo, Vrhovi in prepadi, Nokia, Mladi samo enkrat, Razred zase, Proti soncu, Po dežju ter Bedni narod. Novi album je pa letos maja napovedal z singlom Momentum.
Trenutno eden najbolj vročih slovenskih MC-jev ponovno prihaja v Maribor.
Za mešalko pa bo za pravo hip hop vzdušje poskrbel nadobudni DJ, producent in MC, Izolan Out-Lot!
You know the Drill!
https://www.youtube.com/watch?v=92CxIwNo48M
https://www.youtube.com/watch?v=ZvbhYDSWHpo
https://www.youtube.com/watch?v=Zl_Pr88pIwY
https://www.youtube.com/watch?v=o8UZwBG6HwE
https://youtu.be/ZhfW1OMt3ss
https://youtu.be/Fko76Np8oMs
Aima Vittori je glasbeni umetnik trap/hiphop/rnb glasbe ter eden izmed pionirjev tuje glasbene scene na Slovenskih tleh.
Nastopal je na turneji s Senidah in Relja, delil oder z zvezdami kot MC Stojan, Inas, Breskvica, Devito, Brzo trči ljanmi, GRAMATIK. Prav tako je osvojil drugo ter prvo mesto na Coast2Coast biggest artist showcase in the world Amsterdam 2017 ter bil predvajan na decentraland festivalu s Soulja Boy, Quincy, Elijah Blake in še lahko naštevamo. Pričakujete lahko energičen nastop izdanih kot tudi neizdanih pesmi, ki jih bo nastopal premierno.
Se vidimo!

Povezava do originalnega članka

Pihalni orkester Apače
2023-08-20 10:30 - 12:00 | Maribor center / Mestni park; Maribor
Promenadni koncert. Tradicionalni koncerti v Mestnem parku.
Tradicionalni nedeljski koncerti v paviljonu Mestnega parka Maribor
Pihalni orkester Apače ima že zelo dolgo tradicijo – najstarejši ohranjen notni zapis sega daleč v leto 1885. Prebivalci Apaške doline so se takrat zbirali ob ličkanju koruze, pobiranju krompirja in drugih kmečkih opravilih ter si v spremljavo kaj zapeli ali zaigrali. To jim je prešlo v navado, zato so se ljubitelji glasbe začeli dobivati tudi na vajah. Iz ene pesmi jih je nastalo deset, zraslo je tudi število članov, glasba pa se še zdaj prenaša iz roda v rod.
Koncerti v parku se odvijajo ob sončnih nedeljah od konca maja in vse do začetka septembra v paviljonu pri Akvariju. Koncerti, ki jih izvajajo lokalna in okoliška kulturna društva, naznanijo pomlad, park napolnijo z glasbo in polepšajo nedeljski sprehod družinam, naključnim obiskovalcem, turistom in predvsem stalnemu domačemu občinstvu.
Ogled koncertov je brezplačen.
Ob slabem vremenu prireditev odpade.
Koncerte v parku je podprla Mestna občina Maribor.

Povezava do originalnega članka

Gledališče dialoga kot metoda pri delu z mladimi
2023-08-21 00:00 - 2023-08-23 00:00 | v živo in splet
21.–23. 8. 2023, SPLET in Maribor
Gledališče dialoga kot metoda pri delu z mladimi
V družbi individualizma in tekmovalnosti smo premalo osredotočeni na solidarnost, razumevanje drugih, na dialog in vključevalnost. Na delavnici bomo raziskovali vprašanja, kako razumeti svoja lastna prepričanja ter prepričanja drugih ljudi ter pri tem širiti strpnost in zmanjševati diskriminacije? Kako vzpostaviti skupinsko so/delovanje in skupinsko povezanost?

3-dnevni seminar v obliki delavnice ponuja konkretne vaje in tehnike gledališke pedagogike in gledališča zatiranih, kjer lahko dialog prenesemo v skupinsko delo in sodelovanje. Namen delavnice je predstaviti gledališče dialoga kot vključujočo in participativno obliko dela z mladimi in z otroki na primerih iz vsakdanjega življenja in deljenja vsakdanjih zgodb, skozi katere raziskujemo izključevalnost in neenakosti v družbi.

ponedeljek, 21. 8. / 16.00-20.30

torek, 22. 8. / 16.00-20.30

sreda, 23. 8. / 16.00-20.30

Seminar bo potekal online in v živo. Vključeval bo individualno delo, delo v parih in skupinsko delo.

Prijave do 1. 8. 2023 preko Katis katalog ali maila info@pekarnamm.org

Cena: 27€.

Usposabljanje je v katalogu Katis ovrednoteno z 1 točko.

Na delavnici bomo raziskovali vprašanja, kako razumeti svoja lastna prepričanja ter prepričanja drugih ljudi ter pri tem širiti strpnost in zmanjševati diskriminacije.

Delavnica ponuja konkretne vaje in tehnike gledališča zatiranih, kjer lahko dialog prenesemo v skupinsko delo.

Program temelji na dialoški pedagogiki oz. pedagogiki zatiranih. Z razumevanjem dialoškega izobraževanja ter pristopov, ki jih uporabljamo na delavnici, vzpostavljamo prostor za vključevanje in aktivno udeležbo učencev ter poglobljen pristop dela s strani učiteljev. Ves čas delavnice gre za izkustveno učenje, kjer vzpostavljamo varen prostor in odpiramo vprašanja (ki so v realnosti morda tabu) ter skupaj v dialogu iščemo možne odgovore in rešitve.

Osrednji cilji delavnice:

razvijanje orodij vzpostavljanja dialoga,
skupinsko delo,
samozavest in javno izražanje,
sodelovalni odnosi,
aktivno reševanje družbenih vprašanj in
kritično vrednotenje.

Na delavnici bomo spoznali in obravnavali:

teoretske osnove gledališča zatiranih in gledališke pedagogike,
osnovne principe in orodja v gledališču dialoga ter gledališča zatiranih;
vaje in igre iz gledališča zatiranih,
tehnike slikovnega, časopisnega gledališča ter forumsko-slikovnega gledališče.

Izvajalka: Barbara Polajnar

Udeleženke_ci boste prejele_i potrdilo o udeležbi z navedbo števila ur in obravnavanih vsebin.

Povezava do originalnega članka

TEDEN TEKSTILA - MALI MODNI NAVDUŠENCI
2023-08-21 00:00 - 2023-08-25 00:00 | Vetrinjski dvor
Tekstil je material, ki nas vsakodnevno obdaja, a se morda premalokrat vprašamo kako nastane in kakšni so postopki njegovega plemenitenja. Na tekstilnih delavnicah se bomo zato vsak dan podali na pot odkrivanja in preko izdelkov spoznali njegove čare. Izdelali bom okrasne in tudi povsem uporabne predmete iz tekstila – naučili se bomo osnov tkanja, ročnega šivanja, barvali bomo tekstil, ga tiskali ter tudi kaj zašili. To bo čudovita izkušnja za vse mlade modne navdušence ter otroke, ki radi
odkrivajo nove materiale in tehnike izražanja.
Delavnico vodi MARSova mentorica, Nina Holc, diplomirana oblikovalka tekstilij in oblačil.
Preživite teden modnih navdušencev z nami v Vetrinjskem dvoru na Zavodu MARS Maribor. Za osvežitev bo poskrbljeno, kakor tudi za dobro in sproščeno ozračje v rokah izkušenih mentorjev Zavoda MARS Maribor.
Vabljeni v poletno družbo na teden tekstila!

Število prostih mest je omejeno, zato si svojo prijavo zagotovite do 2. avgusta 2023 s pomočjo spletne prijavnice.
Cena: 30 eur/dan za 1 udeleženca
Posamezni ustvarjalni dan v tednu se izvaja v primeru najmanj 3. udeležencev.
Prijavo si zagotovite na sledeči povezavi https://shorturl.at/HOT68
Prijave za posamezen teden so mogoče do 5 dni pred izvedbo prvega dne v tematskem ustvarjalnem tednu.
Odpoved je mogoča najkasneje tri dni pred prvim dnem izvajanja (ponedeljek) tematskega tedna.
Nina Holc je svojo poklicno pot pričela z oblikovanjem torb ter majic, kasneje pa se je posvetila tudi gledališki kostumografiji. Ustvarila je kostume za ljubiteljska in poklicna gledališča. Bila je ena izmed ustanovnih članic modne trgovine Zoofa v Ljubljani, kjer so bile na voljo tudi njene kreacije pod blagovno znamko NI (nikoli isto/never identical). Njeno ustvarjanje teži k unikatnosti, neponovljivosti, zato so izdelki še toliko bolj posebni. Najbolj prepoznaven kos so zagotovo
rute s cofki, ki so navdušile marsikatero ljubiteljico teh modnih dodatkov.

Organizira: Zavod Mars Maribor

Povezava do originalnega članka

Teden umetniških delavnic
2023-08-21 11:00 - 2023-08-25 15:00 | Kulturni inkubator in Židovski trg
Teden brezplačnih umetniških delavnic
21. do 25. avgust, vsak dan med 11.00 in 15.00 // Studio Kulturni inkubator in Židovski trg
Mladinski kulturni center Maribor (MKC Maribor) organizira teden delavnic umetniških delavnic. Delavnice bodo potekala v Kulturnem inkubatorju in na Židovskem trgu ter so brezplačne.

Vabljeni na teden čarobnih in raznolikih umetniških delavnic. Na delavnicah bomo spoznali poslikave s kano, slikanje na platno, risanje po opazovanju z grafitom, tehniko risanja mandal z markerji, izdelavo sveč ter poslikavo majic.
V tednu umetniških delavnic bomo

prvi dan (ponedeljek) odkrivali kana poslikave in risanje po opazovanju z dodanimi kana elementi,
naslednji dan (torek) se bomo preizkusili v poslikavi majic,
v sredo pa se bomo srečali s tehnikami risanja mandal s pomočjo markerjev.
V četrtek se bomo preizkusili v izdelovanju sveč proti komarjem na osnovi rastlinskega voska in eteričnega olja,
v petek pa bomo izvedli delavnico slikanja na platno z akrilnimi barvami in s tem zaključili teden umetniških delavnic.

Na delavnicah boste lahko: razvijali umetniško izražanje in ročne spretnosti // se preizkusili v risanju po opazovanju // spoznali aplikacijo kana poslikav // odkrivali postopek ilustriranja mandal // se preizkusili v slikanju na platno // spoznali in se preizkusili v izdelavi sveč // spoznavali ljudi s podobnimi vrednotami in interesi // razvijali čuječnost in zmanjševali stres.
Delavnico bo izvedla umetnica in grafična oblikovalka Karolina Sovič.
V primeru, da se namerava delavnice udeležiti oseba, mlajša od 15. let, vljudno prosimo, da izpolnite prijavnico. Izpolnjeno prijavnico oddate po elektronski pošti. Delavnice niso počitniško varstvo.

PRIJAVNICA

Za vsa vaša vprašanja in dodatne informacije smo dosegljivi na lina.valant.sicanovic@mkc.si

Povezava do originalnega članka

Torkova ustvarjalnica / Razglednica iz UGM
2023-08-22 10:00 - 12:30 | Maribor center / Umetnostna galerija Maribor (Strossmayerjeva 6, Maribor)
Svoje vtise iz UGM in razstave bomo poustvarili v pozdrave iz oblik, črt in barv na format razglednice.
torek, 22. avgust 2023, 10.00–12.30
vodi: Brigita Strnad, muzejska svetovalka UGM
Svoje vtise iz UGM in razstave bomo poustvarili v pozdrave iz oblik, črt in barv na format razglednice. Nato bomo zavihali rokave in s pomočjo grafične preše motiv razmnožili 1x, 2x, 3x ali mogoče kar 100x. Nato boste svoje vtise lahko razposlali kamorkoli boste želeli.
cena: 6 € (v ceno je vključena tudi malica)
prijava: 02 229 46 93, blagajna@ugm.si

Povezava do originalnega članka

Torkove ustvarjalnice(5+)
2023-08-22 10:00 - 12:30 | Maribor center / Umetnostna galerija Maribor (Strossmayerjeva 6, Maribor)
18. in 25. julij, 1., 8. in 22. avgust 2023, 10.00–12.30
Otroci, ali veste kako prisluhniti likovnim umetninam? Kaj nam pripovedujejo črte, barve in oblike? Na torkovih ustvarjalnicah bomo sklepali prijateljstvo z likovnimi umetninami in drug z drugim, ko se bomo o njih pogovarjali ter delili zamisli o njihovi sporočilnosti. Nato pa bomo nova spoznanja in doživetja izražali v likovnem jeziku: ustvarjali bomo majhne in velike slike, grafike in skulpture.
cena: 6 € (v ceno je vključena tudi malica)
prijava: 02 229 46 93, blagajna@ugm.si

Povezava do originalnega članka

Ujma
2023-08-23 08:00 - 2023-09-12 17:00 | Literarna hiša Maribor Vojašniška ulica 12 Maribor, Upravna enota Maribor, 2000 Slovenia
Vemo, da plazovi še niso rekli zadnje besede, da se reka le pretvarja, da je ukročena, da so preštevilni bregovi razrahljani in utrujeni, in da prav kmalu prihaja jesen, z njo pa klasične padavine, dvig vodostaja in hudourniki. Naj ne bodo pozabljeni, naj ne gre svet naprej kot da se to ni zgodilo. V tisočih jezikih, v najrazličnejših podnebjih, se zgodba človekovega obstoja – v ujmah, ki ga ogrožajo – razpreda naprej, ne da bi si ljudje kdaj naveličali pripovedovati drug drugemu. Ali pa si mogoče kakšen pripovednik sam sebi pripoveduje zgodbo, kakor otrok, ki prepeva v mraku, da bi premotil svoj strah? Načini in oblike tega pripovedovanja se s časom in okoliščinami spreminjajo, potreba po pripovedi in pripovedovanju pa ostaja, pripoved teče naprej in pripovedovanju ni konca … Kot upanje, da se nikoli več ne bi ponovilo. Eno izmed takih pripovedi o uničujočih posledicah vodnega divjanja so tudi fotografije Maje Šivec.

Tatjana Pregl Kobe

Matej Fišer: Red Square / Rdeči kvadrat, Rdeči trg
2023-08-23 08:00 - 2023-09-23 17:00 | artKIT 14 Glavni trg Maribor, Upravna enota Maribor, 2000 Slovenia
Vljudno vabljeni na odprtje razstave Red Square umetniškega fotografa
Mateja Fišerja, ki bo v sredo, 23. avgusta 2023, ob 19. uri, v razstavišču artKIT.
Fišerjeva ulična fotografija deluje kot samostojno polje, ki reprezentira
neodvisne zaznamovanosti danega trenutka. Razstavljena serija nima
določenega narativa, a vendar fotografa vodi vizualni ritem, ki se vije čez serijo
24-ih posnetkov Red Square in nudi svoboden prostor za lastno imaginacijo in
interpretacijo.
Globlji in potapljajoči se pogled v snov uličnega trenutka se lahko izgublja
v podobah in portretih človeških pogledov in njihovih zgodb, scenarijih in
gibanju, svetlobi in žarečih dinamikah zakulisja, možnosti potovanja pogleda
ob nastalih prelomih stekla in vizualnega odseva, ki meji, preseva, odseva in
gradi nove razsežnosti. Z ulično fotografijo umetnik zajema žanrsko motiviko,
značilno za prizore iz vsakdanjega življenja, določenih, edinstvenih trenutkov
v danem okolju in družbi, ki jih s svojo posebnostjo in neponovljivostjo
spreminja v magične.
Odpiralni čas: od torka do petka od 15. do 19. ure, v soboto od 10. do 13. ure.

[konS] Kibernetična intima // Poletni lutkovni pristan
2023-08-23 19:00 - 2023-08-27 16:00 | MKC Maribor
MKC Maribor in konS na Poletnem lutkovnem pristanu
Del Poletnega lutkovnega pristana, ki poteka pod okriljem Lutkovnega gledališča Maribor, bo tudi MKC Maribor oziroma platforma konS. Gostovali bomo z instalacijo Kibernetična intima umetnikov Katrin Hochschuh in Adama Donovana. Instalacija bo na ogled od srede, 23. avgusta, do vključno nedelje, 27. avgusta.

Odprtje instalacije bo v sredo, 23. avgusta, ob 19. uri. Na ogled bo tudi v četrtek, 24. avgusta in petek, 25. avgusta, med 16. in 18. uro, v soboto 26. avgusta, med 9. in 11. uro ter v nedeljo, 27. avgusta, med 9. in 11. uro ter 16. in 18. uro.
Instalacija Kibernetična intima raziskuje komunikacijo med ljudmi in mehatronsko obliko življenja. Luči bitij v temi vzbudijo domišljijo obiskovalcev o njihovih namerah in notranjih svetovih Umetniško delo sproži razmišljanje o tem, kaj pričakujemo od robotov in umetne inteligence.
Roj mobilnih pol-avtonomnih robotov ustvarja čustveno nabito vzdušje s svojo lastno govorico telesa in vedenjem. Hkrati ta orkester bitij sestavi zvočni posnetek v realnem času, ki na nenavaden način vključi zaznavni motor poslušalca.
Ali želimo, da nas roj robotov obravnava z empatijo ali da nas obravnava kot tarčo optimizacije?
Instalacija ustvarja neznane in vznemirljive situacije za občinstvo, ki lahko komunicira z umetno inteligenco, utelešeno v robotu, in izkusi nenavadne fizične pojave usmerjenega zvoka.
Ob vstopu v njihov habitat in interakciji z roboti bo občinstvo del psihološkega eksperimenta v medvrstni komunikaciji, ki izkuša, kako začnejo pripisovati različna čustvena stanja in namere nehumanoidnim strojem.
Ob odzivu na bližino in različne oblike izražanja roboti spremenijo svoje vedenje, kar ustvari dialog, v katerem obe vrsti raziskujeta druga drugo. Že preprosti gibi proti človeku ali stran od njega dajejo prostor domišljiji o robotovi igrivosti, naklonjenosti ali prijaznosti.

O UMETNIKIH

Katrin Hochschuh je medijska umetnica z arhitekturnim ozadjem v digitalnem oblikovanju in robotski izdelavi. Njeno umetniško delo povezuje digitalno in fizično področje, raziskuje robotsko vedenje, algoritme in interaktivnost, pri čemer človeka, njegovo dojemanje in družbene implikacije tehnologije zmeraj postavlja v središče svojega dela.
Adam Donovan je hibridni medijski umetnik, ki deluje na področju znanosti, umetnosti in tehnologije. Njegovo umetniško delo vključuje nelinearno akustiko, robotsko skulpturo, okolje motorja za igre in sledenje kamer. Raziskuje nematerialne vidike fizike, da bi okrepil njihove učinke in ustvaril nove medije in izkušnje.

Projekt konS – Platforma za sodobno umetnost je bil izbran na javnem razpisu za izbor operacij Mreža centrov raziskovalnih umetnosti in kulture. Naložbo sofinancirata Republika Slovenija in Evropska unija iz Evropskega sklada za regionalni razvoj.

Povezava do originalnega članka

Katrin Hochschuh & Adam Donovan ≡ Kibernetična intima
2023-08-23 19:00 - 2023-08-27 18:00 | odprtje instalacije v Minoritski cerkvi (Vojašniški trg 1, Maribor)
konS ≡ Platforma za sodobno raziskovalno umetnost se 34. Poletnemu lutkovnemu pristanu – mednarodnemu lutkovnemu festivalu z najdaljšo tradicijo – pridružuje z instalacijo Kibernetična intima.
Odprtje instalacije bo v sredo, 23. avgusta, ob 19. uri v razstavišču v Minoritski cerkvi.

Na ogled bo tudi v četrtek, 24. avgusta in petek, 25. avgusta, med 16. in 18. uro, v soboto 26. avgusta, med 9. in 11. uro ter v nedeljo, 27. avgusta, med 9. in 11. uro ter 16. in 18. uro.
Instalacija Kibernetična intima raziskuje komunikacijo med ljudmi in mehatronsko obliko življenja. Luči bitij v temi vzbudijo domišljijo obiskovalcev o njihovih namerah in notranjih svetovih Umetniško delo sproži razmišljanje o tem, kaj pričakujemo od robotov in umetne inteligence. Roj mobilnih pol-avtonomnih robotov ustvarja čustveno nabito vzdušje s svojo lastno govorico telesa in vedenjem. Hkrati ta orkester bitij sestavi zvočni posnetek v realnem času, ki na nenavaden način vključi zaznavni motor poslušalca.
Ali želimo, da nas roj robotov obravnava z empatijo ali da nas obravnava kot tarčo optimizacije?
Instalacija ustvarja neznane in vznemirljive situacije za občinstvo, ki lahko komunicira z umetno inteligenco, utelešeno v robotu, in izkusi nenavadne fizične pojave usmerjenega zvoka. Ob vstopu v njihov habitat in interakciji z roboti bo občinstvo del psihološkega eksperimenta v medvrstni komunikaciji, ki izkuša, kako začnejo pripisovati različna čustvena stanja in namere nehumanoidnim strojem. Ob odzivu na bližino in različne oblike izražanja roboti spremenijo svoje vedenje, kar ustvari dialog, v katerem obe vrsti raziskujeta druga drugo. Že preprosti gibi proti človeku ali stran od njega dajejo prostor domišljiji o robotovi igrivosti, naklonjenosti ali prijaznosti.
Katrin Hochschuh je medijska umetnica z arhitekturnim ozadjem v digitalnem oblikovanju in robotski izdelavi. Njeno umetniško delo povezuje digitalno in fizično področje, raziskuje robotsko vedenje, algoritme in interaktivnost, pri čemer človeka, njegovo dojemanje in družbene implikacije tehnologije zmeraj postavlja v središče svojega dela.
Adam Donovan je hibridni medijski umetnik, ki deluje na področju znanosti, umetnosti in tehnologije. Njegovo umetniško delo vključuje nelinearno akustiko, robotsko skulpturo, okolje motorja za igre in sledenje kamer. Raziskuje nematerialne vidike fizike, da bi okrepil njihove učinke in ustvaril nove medije in izkušnje.
Več o avtorjih in projektu: https://hochschuh-donovan.com/

___
Projekt konS ≡ Platforma za sodobno umetnost je bil izbran na javnem razpisu za izbor operacij Mreža centrov raziskovalnih umetnosti in kulture. Naložbo sofinancirata Republika Slovenija in Evropska unija iz Evropskega sklada za regionalni razvoj.

Povezava do originalnega članka

Street Food Market Maribor
2023-08-24 00:00 - 2023-08-26 00:00 | Maribor center / The Leon Štukelj square
Dobrote iz “food truckov”
Ko Trg Leona Štuklja postane prizorišče mednarodne ulične prehrambene scene.
Karavana ulične hrane se bo ponovno ustavila v Mariboru in vas razvajala z dobrotami v okviru turneje Street Food Market Austria in Street Food Market Slovenija.
Zdaj že tradicionalno zadnji vikend v avgustu bo na največjem slovenskem trgu več kot 40 ponudnikov predstavilo svoje dobrote svetovne kuhinje iz svojih predelanih vozil – “food truckov”.
Vabljeni na kulinarično razvajanje, ko bo Trg Leona Štuklja postal mednarodno prizorišče ulične prehrambene scene.
Naj bo uživanje ob hrani pravo družabno doživetje!

Povezava do originalnega članka

60 let Titovega mostu
2023-08-24 10:00 - 2023-09-06 00:00 | Maribor center / Glavni trg, Maribor
Razstava prikazuje gradnjo mariborskega Titovega mostuPred šestimi desetletji, 28. novembra 1963, so v Mariboru odprli nov cestni most čez Dravo. Zgradilo ga je mariborsko podjetje Tehnogradnje. Po velikosti objekta in razponu je spadal med največje tovrstne mostove v tedanji Jugoslaviji, v svetovnem merilu pa je bil na 15. do 20. mestu. Most v podaljšku nove mestne magistrale je pomenil za Maribor veliko pridobitev, mesto je dobilo spremenjeno prometno ureditev in novo podobo. Razstava prikazuje načrte in fotografsko gradivo, ki prikazujejo spremembe v mestu in gradnjo mostu.

Povezava do originalnega članka

𝟭𝟭𝟬 𝗹𝗲𝘁 𝗠𝗮𝗿𝗶𝗯𝗼𝗿𝘀𝗸𝗲𝗴𝗮 𝗚𝗹𝗮𝘃𝗻𝗲𝗴𝗮 𝗺𝗼𝘀𝘁𝘂
2023-08-24 10:00 - 2023-09-06 00:00 | Maribor center / Glavni trg, Maribor
Razstava prikazuje gradnjo mariborskega Glavnega mostulavni most, ki ga danes imenujemo tudi Stari most, je pred 110 leti veljal za arhitekturni biser tistega časa, ne samo v mestu Maribor, ampak v celotni Avstrijski monarhiji. Iz bogatih arhivskih zbirk Pokrajinskega arhiva Maribor je razvidno, da je izgradnja mostu občutno spremenila podobo mesta v tistem času, nanjo pa vpliva tudi še v današnjem času.
Namen mostu pa se je od zgraditve do danes precej spremenil – če je bil tedaj nujno potreben za promet in povezovanje obeh bregov, pa danes ob obilici drugih mostov ta njegova prvotna funkcija ni med najpomembnejšimi. S časom je postal pomemben del mestne kulturne in gradbene dediščine ter ena izmed razpoznavnih znamenitosti Maribora.
Most so svečano odprli 23. avgusta 1913.

Povezava do originalnega članka

KONCERT ZA MALE IN VELIKE OTROKE - KATALENA
2023-08-24 17:00 - 18:00 | Avditorij Lutkovnega gledališča Maribor 2a Vojašniški trg Maribor, Upravna enota Maribor, 2000 Slovenia
KONCERT ZA MALE IN VELIKE OTROKE – KATALENA

V četrtek, 24. avgusta, ob 17. uri v Avditoriju Lutkovnega gledališča Maribor.
Katalena se je vedno dobro razumela z otroki. Ne samo, da so izdali dva albuma, namenjena otroškemu občinstvu (Enci benci Katalenci in Kekec), tudi sicer je njihova glasba pri mlajših vedno dobro sprejeta. Koncert v okviru Poletnega lutkovnega pristana je zato priložnost za čisto pravi otroški žur. Seveda pa ste dobrodošli tudi vsi odrasli, ki še imate otroka v sebi. Gotovo vas ni malo.

Povezava do originalnega članka

Koncert: KATALENA
2023-08-24 20:30 - 22:30 | Lutkovno gledališče 2a Vojašniški trg Maribor, Upravna enota Maribor, 2000
V četrtek, 24. avgusta, ob 20:30 v Avditoriju Lutkovnega gledališča Maribor.

Katalena je nastopila v tako rekoč vsakem klubu, koncertni dvorani ali festivalskem odru v državi, pa tudi kar precej potovala, z nastopi v ZDA, Izraelu ter po večjem delu Evrope. Skupina, ki v originalni postavi nastopa že 22 let, se ne ustavlja, saj so nedavno izdali deveti album “Kužne pesmi”. Katalena navdih črpa iz zapuščine slovenskih ljudskih pesmi, ki jo prilagaja in izvaja v skladu s svojo lastno estetiko ter preferencami. Temeljna predpostavka njenega ustvarjanja je vera v brezčasnost tradicionalne glasbe, ki je po mnenju članov še vedno živa v mlajših generacijah dandanes – ne kot nek že davno izgubljen objekt, temveč kot vitalna tradicija. Katalena skuša to glasbeno dediščino poživiti z lastno svežo energijo, hkrati pa zavreči njene ideološke konotacije in omogočiti, da prevladajo njena igrivost ter nalezljivi ritmi.
“Prizorišče pod Hrastom na mariborskih Minoritih je prostor kamor se neznansko radi vračamo in kjer se počutimo zelo domače.”

Vesna Zornik, glavni vokal, spremljevalni vokali
Polona Janežič, klavir, klaviature, psalter, spremljevalni vokali
Boštjan Gombač, klarinet, saksofoni, krilovka, teremin, ukulela, kositrne piščali, fujara, pozavna, spremljevalni vokali
Tibor Mihelič Syed, bas kitara, gimbri, ukulela, Roland HPD 20, kitara, spremljevalni vokali
Boštjan Narat, kitara, bendžo, spremljevalni vokali
Robert Rebolj, bobni, tolkala

Dogodek poteka v organizaciji Zavoda KGB Maribor v sodelovanju z Lutkovnim gledališčem Maribor in Kulturno četrtjo Minoriti.
Vstopnice: https://www.mojekarte.si/si/katalena/vstopnice-1170427.html

Povezava do originalnega članka
